รัฐมนตรีว่าการกระทรวงมหาดไทย คาดจะทยอยจ่ายเงินช่วยเหลือของรัฐบาล ให้ผู้ประสบอุทกภัยภายในเดือนตุลาคมนี้
รัฐมนตรีว่าการกระทรวงมหาดไทย คาดจะทยอยจ่ายเงินช่วยเหลือของรัฐบาล ให้ผู้ประสบอุทกภัยภายในเดือนตุลาคมนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยถึงการให้ความช่วยเหลือผู้ประสบอุทกภัยในพื้นที่จังหวัดอุบลราชธานี โดยระบุว่า จากการสำรวจบ้านเรือนประชาชนที่เสียหายประมาณ 35,000 หลัง ขณะนี้ ทยอยซ่อมแซมเสร็จแล้วประมาณ 20,000 หลัง ส่วนการสำรวจพื้นที่การเกษตร พบว่า ส่วนใหญ่เป็นพื้นที่นา ประมาณ 1.9 แสนไร่ นอกนั้นเป็นพื้นที่ทำการประมงและปศุสัตว์ ขณะที่ ด้านสาธารณูปโภค ทั้งไฟฟ้าและน้ำประปาในพื้นที่ สามารถใช้ได้หมดแล้ว แต่ยังต้องมีการตรวจสอบระบบไฟฟ้าและประปาในบ้านเรือนประชาชนอีกบางส่วนให้เกิดความปลอดภัย โดยยืนยันว่าภายในเตือนตุลาคมนี้ จะทยอยจ่ายเงินของรัฐบาลช่วยเหลือครอบครัวละ 5,000 บาท ซึ่งภาพรวมการช่วยเหลือประชาชนเป็นไปได้ตามแผน ไม่มีปัญหาอุปสรรคใดๆรัฐมนตรีว่าการกระทรวงมหาดไทย ยังกล่าวถึงการเตรียมพร้อมรับสภาพอากาศแปรปรวนในระยะนี้ โดยคาดการณ์ว่า ภาคเหนือ จะประสบภัยหนาวต่อเนื่องไปจนถึงช่วงเดือนกุมภาพันธ์ ขณะที่ ภาคใต้ อาจจะมีฝนตกหนักต่อเนื่องในระยะนี้ ซึ่งกรมป้องกันและบรรเทาสาธารณภัย ได้มีการแจ้งเตือนและเตรียมพร้อมไว้รอบด้านแล้ว